**OŠ PREŽIHOVEGA VORANCA MARIBOR**

**GOSPOSVETSKA C. 10**

**2000 MARIBOR**

**UVELJAVLJANJE BREZPLAČNEGA PREVOZA V ŠOLO IN IZ ŠOLE**

**ZA UČENCE V ŠOLSKEM LETU 2025/2026**

Spoštovani starši,

obveščamo vas, da bomo za učence, ki so upravičeni do brezplačnega prevoza v šolo in iz šole podali vlogo za oceno nevarnih relacij na Mestno občino Maribor. V kolikor menite, da je vaš otrok upravičen do **brezplačnega prevoza** po enem izmed **spodaj zapisanih kriterijev** nam najkasneje **do ponedeljka, 7. aprila 2025**, oddajte priloženo vlogo v tajništvo šole. **Vloge za učence 1. razreda, ki živijo v našem šolskem okolišu, učence s posebnimi potrebami, ki jim brezplačen prevoz pripada po odločbi o usmeritvi in vloge za izjemne okoliščine lahko oddate še do 13. 6. 2025.**

**Kriteriji za upravičenost do brezplačnega prevoza so:**

* učenci katerih prebivališče je **OD MATIČNE ŠOLE**  oddaljeno **VEČ KOT 4 KM;**
* učenci, katerih pot v šolo in iz šole je ne glede na oddaljenost prebivališča od šole po oceni Sveta za preventivo in vzgojo v cestnem prometu **OPREDELJENA KOT NEVARNA**, znotraj njihovega šolskega okoliša.
* **DRUGI PREVOZI:**
* **Po 56. členu ZOsn pa imajo pravico do brezplačnega prevoza ne glede na oddaljenost njihovega prebivališča od osnovne šole učenci v 1. razredu** in otroci s posebnimi potrebami iz prvega odstavka 12. člena tega zakona, če je tako določeno v odločbi o usmeritvi.
* 14. člen Pravilnika o merilih in postopkih pri zagotavljanju obveznosti OŠ, katerih ustanoviteljica je MOM podrobneje določa, da »**učencem 1. razreda, katerih bivališče je od šole oddaljeno več kot 700 metrov, razen če okoliščine terjajo brezplačen prevoz tudi v primeru manjše oddaljenosti, znotraj njihovega okoliša**«.
* 16. člen Pravilnika določa tudi dodelitev brezplačnega prevoza v **izjemnih okoliščinah.** Vlogi je potrebno priložiti obrazložitev.

V našem šolskem okolišu šola nima opredeljenih nevarnih poti, prav tako pa prebivališča učencev iz šolskega okoliša niso od šole oddaljena več kot 4 km, tako da imajo možnost do koriščenja brezplačnega prevoza le učenci 1. razreda in po odločbi učenci s posebnimi potrebami ter učenci v izjemnih okoliščinah.

Za učence drugih šolskih okolišev veljata enaka kriterija, vendar se oddaljenost šteje od doma do matične šole.

V kolikor pri izpolnitvi vloge potrebujete podatke o vaši matični šoli, jih lahko najdete na naslednji spletni strani:

[Osnovne šole | Mestna občina Maribor](https://maribor.si/mestni-servis/otroci/osnovne-sole/)

Razdaljo od prebivališča učenca do matične šole pa pridobite na spletni strani:

<https://www.google.com/maps/>

Za učence, ki so v šolskem letu 2024/25 koristili šolske avtobusne vozovnice, bomo podali vlogo za podaljšanje vozovnic tudi za šolsko leto 2025/26. Za učence, ki že koristijo šolske avtobusne vozovnice starši ne rabite urejati ničesar, vloge za podaljšanje bo urejala šola.

V primeru, da vozovnice v šolskem letu 2025/26 **ne boste več koristili,** nam to **sporočite najkasneje do 13. junija 2025** na e-naslov: [brigita.lepej@guest.arnes.si](mailto:brigita.lepej@guest.arnes.si)

**Do brezplačnega prevoza v šolo in iz šole so upravičeni:**

Učenci, ki obiskujejo osnovno šolo zunaj šolskega okoliša, v katerem prebivajo, imajo pravico do povračila stroškov prevoza v višini, ki bi jim pripadala, če bi obiskovali osnovno šolo v šolskem okolišu, v katerem prebivajo. V primeru, da je prebivališče izven občine Maribor lahko starši podajo vlogo na pristojno občino.

Upravičenost do brezplačnega prevoza v šolo in iz šole ureja Zakon o osnovni šoli (Uradni list RS, št. [81/06](https://www.uradni-list.si/glasilo-uradni-list-rs/vsebina/2006-01-3535) – uradno prečiščeno besedilo, [102/07](https://www.uradni-list.si/glasilo-uradni-list-rs/vsebina/2007-01-5073), [107/10](https://www.uradni-list.si/glasilo-uradni-list-rs/vsebina/2010-01-5585), [87/11](https://www.uradni-list.si/glasilo-uradni-list-rs/vsebina/2011-01-3727), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [63/13](https://www.uradni-list.si/glasilo-uradni-list-rs/vsebina/2013-01-2519), [46/16](https://www.uradni-list.si/glasilo-uradni-list-rs/vsebina/2016-01-1999) – ZOFVI-K, [49/16](https://www.uradni-list.si/glasilo-uradni-list-rs/vsebina/2016-21-2169) – popr., [76/23](https://www.uradni-list.si/glasilo-uradni-list-rs/vsebina/2023-01-2392) in [16/24](https://www.uradni-list.si/glasilo-uradni-list-rs/vsebina/2024-01-0440)) in podrobneje Pravilnik o merilih in postopkih pri zagotavljanju obveznosti za izvajanje dejavnosti osnovnih šol, katerih ustanoviteljica je Mestna občina Maribor (MUV, št. 16/2010, 12/2012, 212016, 4/2017, 5/2018 in 25/2023).

Maribor, 14. 3. 2025 Ravnateljica:

Barbara Pernarčič, l.r.